text: محترمہ مینکا گاندھی نے بتایا کہ خواتین اور بچوں کی ترقی کی وزارت ایسی پہلی وزارت ہے، جس نے جی ای ایم پورٹل کے ذریعے خریداری کا آغاز کیا تھا اور آج ایک پنسل سے لے کر ایک کمپیوٹر تک، تمام خریداری اس پورٹل کے ذریعے کی جا رہی ہے۔ انہوں نے کہا کہ کچھ خدمات کو کرائے پر لینے کا کام بھی اسی پورٹل کے ذریعہ کیا جا رہا ہے۔ انہوں نے بتایا کہ اس پورٹل کے ذریعے بہترین دریں حاصل ہوتی ہیں، جس میں بدعنوانی کا کوئی عنصر نہیں ہوتا۔